OpenLLM-France/wikimedia huggingface dataset:
# Basora

Basora edo Basra (arabieraz البصرة, Al Baṣrah) Irakeko bigarren hiririk handiena da, gutxi gora-behera, 2.300.000 biztanleko biztanleriarekin, 2008ko erroldaren arabera. Irakeko itsas porturik nagusiena da, Pertsiar Golko ondoan eta Bagdadetik 545 kilometro hegoaldera dagoelarik.
Hiriak, nazioarteko aireportu bat du, hemendik abiatuta, herrialdeko aire konpainia garrantzitsuena den Iraqi Airwaysek Bagdadekin lotura berrezarri duelarik. Basora, nekazal eskualde emankor batean dago, bertako produktu nagusienak, arroza, artoa, zekalea, garia eta datilak direlarik. Gainera, garrantzitsuak dira, baita ere, eskualde honetan aurkitzen diren petrolio baliabideak eta berau ateratzeko putzuak. Honela, hiriko birfindegiak, egunean 140.000 petrolio kupel ekoizten ditu (22.300 metro kubiko).
Tokiko musulmanak, xiitak dira. Hirian, sunita asko ere badago, baita kristau talde txiki bat ere. Mandeanismoak lehen Suk esh-Sheikh izena zuen tokian bizirauten du.
Hiria zeharkatzen duten ubideen ondorioz Ekialde Ertaineko Venezia izena eman zioten.

## Klima

Datu klimatikoak (Basra) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 27 | 31 | 35 | 41 | 46 | 52 | 53 | 51 | 47 | 46 | 37 | 29 | 53 |
| Batez besteko tenperatura maximoa (°C) | 18 | 20 | 24 | 29 | 35 | 38 | 40 | 41 | 39 | 34 | 27 | 21 | 30.4 |
| Batez besteko tenperatura minimoa (°C) | 7 | 9 | 13 | 17 | 24 | 27 | 27 | 26 | 22 | 18 | 14 | 9 | 17.8 |
| Erregistraturiko tenperatura minimoa (°C) | -4 | -2 | 2 | 8 | 9 | 21 | 22 | 20 | 14 | 7 | 3 | -2 | -4 |
| Euria (mm) | 36 | 28 | 31 | 31 | 5 | 0 | 0 | 0 | 0 | 0 | 36 | 20.0 | 182 |
| Prezipitazio egunak (≥ 1 mm) | 5 | 4 | 3 | 3 | 0.7 | 0 | 0 | 0 | 0 | 0 | 2 | 3 | 20.7 |
| Eguzki orduak | 210 | 240 | 270 | 240 | 300 | 330 | 310 | 341 | 330 | 279 | 240 | 217 | 3259 |
| Iturria: BBC Weather ||||||||||||||

## Hiri senidetuak

* Bagdad, Irak
* Dubai, Arabiar Emirerri Batuak
* Nishapur, Iran

## Kanpo estekak

* Datuak: Q48195
* Multimedia: Basra / Q48195
* ↑ Euskaltzaindia. Ekialde Hurbileko eta Ipar Afrikako toponimia. .
* ↑ BBC. BBC - Weather Centre - World Weather - Average Conditions - Basrah. .
# Basordas

Basordas Bizkaiko kostaldean, Lemoiz eta Mungiako udalerrien lurretan, dagoen senadi eta hondartza txiki bat da. Mornategi, Atxabaso eta Artadi errekek urak badiara isurtzen duten tokian zegoen hondartza, badiaren ezkerraldean.
1970eko hamarkadan Iberduerok bertan eraiki zuen Lemoizko zentral nuklearra. Baina zentrala ez zen inoiz martxan jarri. 40 urte geroago, lurrak publikoak zirenean (Eusko Jaurlaritzarenak) inguru hori berreskuratzeko eskatzen zuten hainbat bizilagun eta erakundek.

## Erreferentziak

* ↑ «Lemoizko ibaiak (Wikidata kontsulta, mapa)» query.wikidata.org (Noiz kontsultatua: 2023-06-02).
* ↑ «Gladysi omenaldia, larunbatean - Eguzki Talde Ekologista» Eguzki Talde Ekologista 2023-05-30 (Noiz kontsultatua: 2023-06-02).
* ↑ Presentación canal de YouTube Roge Blasco.. (Noiz kontsultatua: 2023-06-02).
* ↑ Central nuclear de Lemoiz. Basordas el no-territorio. Lurraldea ez dena.. (Noiz kontsultatua: 2023-06-02).

## Ikus, gainera

* Espainiako Trantsizio Demokratikoa
* Ez, eskerrik asko! Gladysen leihoa dokumentala

## Kanpo estekak

* (Gaztelaniaz) Javier Gutiérrez: Lemóniz, la central fantasma dokumentala, ETB, 2006.
* (Gaztelaniaz) Central nuclear de Lemoiz. Basordas el no-territorio. Lurraldea ez dena. Roge Blasco - Youtube 2023
* (Gaztelaniaz) Acantilados Lemoiz. Más allá de la central nuclear.. Roge Blasco - Youtube 2023
* Datuak: Q118963172
# Basoterapia

Basoterapia edo baso bainua (Shinrin-yoku japonieraz) ikuspegi naturopatiko bat da, hainbat patologiatan baso-egonaldiak sendatzeko ideian oinarritua. Hipotesi ugari ditu, batzuk frogatuta (adibidez terapia energikoa.), beste batzuk sasi-sendagaietara gehiago hurbiltzen dira (adibidez: energia-terapia). Basoterapia bidezko tratamenduetan, basoetan eriondoak edo gaixoak jartzen dira, bereziki biriketako gaixotasunak dituztenak.
Basoterapiaren printzipioa sendatzeko tratamendu bat izatean oinarritzen da, fitonzidak, zuhaitzek airean botatako mikrobioen aurkako konposatu lurrunkorrak (terpenoideak, pinenoak, borneola, linaloola, limonenoak) edo basoetako beste printzipio aktibo natural batzuk (fitoterapia, aromaterapia eta gemoterapia) arnastuz sendatzeko aukera ematen duena. Praktika hori baso-inguruneetan paseoak egiten dituzten pertsona osasuntsuetara zabaldu da, helburu ludiko eta lasaigarriarekin (meditazio-ariketen bidez) edo landare-kontsumoarekin (hosto gazteak, frutak, onddoak, azalak eta jateko haziak bilatzea).

## Ikus, gainera

* Fitonzidak

## Kanpo estekak

* Datuak: Q48645
* Multimedia: Forest bathing / Q48645
# Basorako probintzia

Basorako probintzia (arabieraz: محافظة البصرة‎, Muḥāfaẓa al-Baṣra) Irakeko gobernazioetariko bat da. 19.070 km²-ko azalera dauka, eta 2016. urtean 4.700.000 lagun bizi ziren lurraldean. Probintziako hiriburua Basora da.

## Kanpo estekak

* Datuak: Q193551
* Multimedia: Basra Governorate / Q193551
# Basotxo kalea (Iruñea)

Basotxo kalea Nafarroako hiriburua den Iruñeko Lehen Zabalgunea eta Zitadela-Takonera auzoetan dagoen kale bat da.

## Kokapena

Takonera parkea eta Tres Reyes hotelaren artean dago. Takonera kalean hasi eta Pio XII.a etorbidea eta Navas de Tolosa kalea eta Aita Moret kalearen elkargunean amaitzen da, Eraikin Singularra, San Nikolas atearen parean.

## Kalea

Takonera parkearen zuhaitzen itzalpean igarotzen den kale honen bi alboetan Takonerako atea, Tres Reyes hotela eta San Nikolas atea daude.

## Ondarea

* Takonera parkea
* Takonerako atea
* Tres Reyes hotela
* San Nikolas atea
* Eraikin Singularra
* Antoniutti parkea

## Kanpo estekak

* Datuak: Q25479350
# Best-seller

Bestseller edo best-seller (euskaraz, "gehien saltzen dena") argitaletxe, liburudenda eta literatura-hedabideek emandako datu eta zerrenden arabera aldi jakin batean publikoan arrakasta handia duen liburuei deritze. Sarri, best-seller liburuen zerrendak marketin-teknika moduan erabiltzen dira, liburu horien salmentak bultzatzeko.

## Kanpo estekak

* Datuak: Q273610
# Bessos

Bessos, baita Artaxerxes V.a ere (?- K.a. 329) Baktriako satrapa ospetsua izan zen, bere buruarentzat Errege Handi titulua aldarrikatu zuena. Iturri klasikoen arabera, Dario III.a Kodomano bere senidea erail zuen. Alexandro Handiak erail zuen.

## Erreferentziak

* 1 2 Heckel, Waldemar. (2008). Who's Who in the Age of Alexander the Great. , 67–73 or. doi:10.1002/9780470757604.ch2..
* ↑ Gershevitch, Ilya; William Bayne Fisher; J.A. Boyle. (1985). The Cambridge History of Iran. 2 Cambridge University Press, 449 or. ISBN 978-0-521-20091-2..
# Best (Herbehereak)

Best (entzun) Herbehereetako Ipar Brabante probintziako herria da. 2010eko urtarrilaren 1eko erroldaren arabera, herriak 28.943 biztanle zituen.

## Ikus, gainera

* Ipar Brabante

## Kanpo estekak

* (Nederlanderaz) Udalaren webgunea.
* Datuak: Q9816
* Multimedia: Best, North Brabant / Q9816
# Bessude

Bessude Italiako udalerri bat da. Sassariko probintzian kokatuta dago, Sardinia eskualdean. 383 biztanle ditu, 26,79 kilometro koadroko azaleran banatuta.

## Mugakideak

Bessudek honako udalerri hauekin egiten du muga:
Banari Bonnanaro Borutta Ittiri Siligo Thiesi

## Kanpo estekak

* Datuak: Q376111
* Multimedia: Bessude / Q376111
# Beltzebu

Beltzebu (hebreeraz: בַּעַל זְבוּב‎, Baʿal Zəvûv; arabieraz: بعل الذباب‎, Ba‘al adh-l), «Zikinkeriaren Jauna» edo «Eulien Jauna») Filistiarren jainkoa zen, Itun Zaharrean aipatua (Erregeak, I, 2.). Itun Berrian, ordea, deabruen printzea adierazteko erabilitako izena da (Mateo, XII, 24).
Beltzebu Ekron ​filistiar hirian gurtzen zuten jainkoaren izenaren aldaera bat da. Kanaandarren Baal jainkorekin erlazionatua zegoen. Juduentzat, Baal-zebub (heb. Ba’al zebûb, “Eulien Baal [jauna]” zen; jatorriz, Ba’al Zebûl zena, “Etxeko Jauna”, baina masoretek (aditu juduek) izena aldatu ei zioten burla egiteko, haientzat idolo bat baitzen.

## Erreferentziak

* ↑ Diccionario Enciclopédico de Biblia y Teología. (Noiz kontsultatua: 2023-11-29).
* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016-05-30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q202492
* Multimedia: Beelzebub / Q202492
# Beltz (musika)

Beltza denbora bateko iraupena duen soinu bat adierazteko erabiltzen den musika irudi bat da. Biribilaren laurdena da. Beltza, obalo ilun bat da (hortik bere izena) nondik plika deritzon lerro zuzen bertikal bat irteten den, inongo gehigarririk gabe. Bere isiltasun baliokidea beltz isiltasuna da, denbora batez soinurik ez dagoela adierazten duena.
Irudiak bi beltz eta beltz isiltasun bat erakusten ditu. Plikaren norantza notaren posizioaren araberakoa da. Pentagramako hirugarren lerrotik hasita eta gorantz, beltza plika beherantz eta buruaren ezkerretik irteten irudikatzen da. Hirugarren lerrotik beherako beltzentzat, plika gorantz jartzen da, buruaren eskuinaldetik irteten. Arau hau, baina, ez da absolutua, notak lotzerakoan edo ahots bat baino gehiago dagoenean alda daitekeelarik.
Erritmoari dagokionez, biribila da konpasaren iraupena adierazteko eredua. "Lauko" konpasek (hiru bider lau, bi bider lau, lau bider lau) konpaseko hiru beltz, bi eta lau daudela esan nahi dute, hurrenez hurren.
Bere erdia irauten duen musika irudiaren izena kortxea da.

## Kanpo estekak

* Datuak: Q339616
* Multimedia: Crotchet / Q339616
# Beltz heraldiko

Beltz heraldikoa heraldikan erabiltzen den kolore bat da.
Testu heraldikoren batzuetan kolore hau "lurra" bezala izendatzen da.

## Irudikapena

Beltz bizi bati dagokio. Kolorean irudikatzeko ez dago bere ezaugarrien definiziorik. Koloreen zenbaki definizioen sistema guztiak modernoak dira.
Zuri eta beltzean irudikatzeko, grabatuak, lerro horizontal eta bertikalek osatutako sare bat erabiltzen da.

## Esanahia

Kolore honek zuhurtasuna, tristezia, zorroztasuna, zuzentasuna eta obedientzia irudikatzen ditu heraldikari buruz hitz egiten duten zenbait libururen arabera.

## Kanpo estekak

* Datuak: Q936496
* Multimedia: Sable (black in heraldry) / Q936496
# Beltzez Jantzitako Emakumeak

Beltzez Jantzitako Emakumeak (hebreeraz: נשים בשחור‎, Nashim BeShahor) gerraren aurka eta herrialde askotan dauden emakume taldeak dira: Alemanian, Australian, Kolonbian, Costa Rican, Ameriketako Estatu Batuetan, Ingalaterran, Italian, Israelen, Espainian... Israelen sortu ziren, 1988an, okupazioa modu baketsuan salatzeko. Geroztik, Israelgo hiri askotako plazetan bildu ohi dira ostiralero, eta mugimendu hori beste herrialde askotara hedatu da. Isilarazitako emakumeen eta munduko gatazka armatuetako biktima diren emakumeen ahotsa bihurtu dira.
Hauek dira Beltzez Jantzitako Emakumeak identifikatzeko ikurrak:
* Kolore beltzeko arropa, gerren biktima ezagun eta ezezagun guztiengatik dolua azaltzeko.
* Isiltasuna, ez dagoelako nahikoa hitz gerra bakoitzak sortzen duen izua eta laztura adierazteko.
* Kaleetan eta plazetan beren jarrera publikoki adieraztea.
* Indarkeriarik eza, hori baita, haien ustez, bakearen eta antimilitarismoarren alde lan egiteko tresna nagusia.

## Kanpo estekak

* Official website
* UK branch website
* Women in Black documents Israeli Left Archive
* Twenty years' anniversary of the Women in Black Women's News
* Datuak: Q1083473
* Multimedia: Women in Black / Q1083473
# Beltz zimarroi

Ameriketan esklabistetatik ihes egin zuten Afrikar eta afrikarren ondorengoei zimarroi edo beltz zimarroi esan zitzaien. Oro har, taldeetan bizi ziren, leku ezkutuetan palenque edo quilombo deituriko herrixketan. Kuban jíbaro hitza erabili zuten egoera bera adierazteko.
Enkomiendetatik ihes egin zuten indigenek ez zuten izen hori hartu.

## Memoria eta erresistentzia

Zimarroiek Afrikan zituzten ohiturak mantentzeko ahalegina egin zuten, nortasuna nolabait mantenduz. Granada Berrian zein beste lurraldeetan emakumeek ilea txirikorda bihurrietan biltzen jarraitu zuten, baina Karibean erabilera berri bat eman zioten. Izan ere, mapak osatu zituzten haien ilea baliatuz:
   Hala, etxaldetik urruntzeko aukera zutenean, erliebeari erreparatzen zioten, errekei, landarediari, edozein motatako mugarriri… eta, ikusitakoa eta ibilitakoa gogoan hartuta, elementu horiek txirikordetan marrazten zizkieten elkarri.

## Zigorrak

Ihes egin ondoren harrapatzen zituzten esklabizaturiko beltzek zigor desberdinak jasotzen zituzten, besteak beste, hanka bat moztu egiten zieten. Horrez gain, emakumeei bularrak moztu ohi zizkieten, baita gizonak kastratu ere.

## Zimarroi ezagunak

* Ganga Zumba
* Francisco de Arobe
* Bayano
* Benkos Biohó
* Felipillo

## Erreferentziak

* 1 2 «Askatasuna txirikordatan» Argia (Noiz kontsultatua: 2023-10-25).
* ↑ P, María Cristina Navarrete. (2003). «Los palenques. Reductos libertarios en la sociedad colonial, siglos XVI y XVII» Memoria y Sociedad 7 (14) ISSN 2248-6992..

## Bibliografia

* Zeuske, Michael. «The Cimarrón in the Archives: A Re-Reading of Miguel Barnet's Biography of Esteban Montejo» en: New West Indian Guide/Nieuwe West-Indische Gids, vol. 71, no. 3 & 4 (1997), pp. 265-279.
* Zeuske, Michael. «El "Cimarrón" y las consecuencias de la guerra del 95. Un repaso de la biografía de Esteban Montejo» en: Revista de Indias, vol. LVIII, enero-abril de 1998, núm. 212, pp. 65-84.
* Zeuske, Michael. «Novedades de Esteban Montejo» en: Revista de Indias, vol. LIX, mayo-agosto de 1999, núm. 216, pp. 521-525.
* Mann, Charles C., y Hecht, Susanna. «Donde los esclavos reinaban» National Geographic en español. 3012, abril. pp. 70-77.

## Kanpo estekak

* Datuak: Q445485
* Multimedia: Maroons / Q445485
# Beltzez

Beltzez 1989an Donibane Lohizunen sortutako hardcore musika taldea da. 1998an desegin zen. Taldea 2008an elkartu zen berriro, pare bat kontzertu eskaintzeko. Horien artean, Miarritzeko Atabal aretoan emandakoa azpimarragarria izan zen.

## Diskografia

* Beltzez (1991) maketa
* Beltzez (1994, R-Dizka)
* Bazterretan zer dago? (1997, R-Dizka)

## Kolaborazioak

* Dur d\'oreilles (1990, Amanita Records)

## Erreferentziak

* ↑ «Maketa» www.badok.eus (Noiz kontsultatua: 2019-10-26).
* ↑ «Beltzez» www.badok.eus (Noiz kontsultatua: 2019-10-26).
* ↑ «Bazterretan zer dago?» www.badok.eus (Noiz kontsultatua: 2019-10-26).

## Kanpo estekak

* Datuak: Q31188098
# Beltza naiz

Beltza naiz 2018ko Fermin Muguruza iruindar zinema zuzendariaren filma da, making of erako dokumentala, Black is Beltza filma nola egin zuten kontatzen duena.
Bi partetan banatzen da, lehenak kontatzen du nola egin zen transmedia proiektu bat Black is Beltza filmaren inguruan, eta horren ardatza da Amaia Jackson, filmean parte hartu zuen zarauztar bat. Bigarren partean animazio prozesua azaltzen da zehatzago, eta tartean elkarrizketak daude artista eta aktibistekin.
Black is Beltza Donostiako 2018ko Zinemaldian erakutsi eta egun gutxitara estreinatu zen ETB1en Beltza naiz, 2018ko urrian.

## Erreferentziak

* ↑ «Amaia Jackson, kontaketa baten aurpegia - Zarautz» Zarauzkohitza.eus (Noiz kontsultatua: 2019-10-06).
* ↑ (Gaztelaniaz) Kulturklik.. «'Beltza naiz'» www.kulturklik.euskadi.eus (Noiz kontsultatua: 2019-10-06).
* ↑ (Gaztelaniaz) «ETB1 estrena hoy ‘Beltza naiz’, documental sobre el proceso de creación de ‘Black is beltza’. Noticias de Alava» Noticias de Álava (Noiz kontsultatua: 2019-10-06).

## Kanpo estekak

* Datuak: Q69868184
# Berro (argipena)

Berro izenak adiera hauek ditu:
* laharra (Ipar.),
* iturri-belarra (Heg.),
* Elizondoko auzo baten izena.
# Berro (auzoa)

Berro Elizondoko auzoa da.

## Kanpo estekak

* Datuak: Q12255067
# Berruguete (Madril)

Berruguete, Espainiako Madril hiriburuko auzo bat da, Tetuán barrutian. Hiriko 66. auzoa da.

## Kanpo estekak

* Datuak: Q11909208
* Multimedia: Berruguete neighborhood, Madrid / Q11909208
# Berry-au-Bac

Berry-au-Bac Ain departamenduko Frantziako udalerria da, Rhône-Alpeak eskualdean.

## Ikus, gainera

* Aisne departamenduko udalerrien zerrenda

## Kanpo estekak

* Datuak: Q275022
* Multimedia: Berry-au-Bac / Q275022
# Berrugeta kakajale

Berrugeta kakajalea (Umbrina canariensis) Eszenidoen familiako arrain osteiktioa da. 80 cm-ko luzera izan dezake. Mediterraneoan eta Atlantiko ekialdean bizi da.

## Kanpo estekak

* Datuak: Q2465480
* Multimedia: Umbrina canariensis / Q2465480
# Berry's Green

Berry's Green, Erresuma Batuko Londres hiriburuaren hego-ekialdean dagoen herrixka bat da, Bromley barrutian.

## Erreferentziak

* Zerrenda:Londresko auzoak
* Datuak: Q121139
* Multimedia: Berry's Green / Q121139
# Berry (Kentucky)

Berry Kentuckyko hiri bat da. Harrison konderrian kokatua dago. 2010ean 264 biztanle zituen, 0,66 kilometro koadrotan banatuta.

## Ikus, gainera

* Harrison konderria

## Kanpo estekak

* Datuak: Q975389
* Multimedia: Berry, Kentucky / Q975389
# Berrus

Berrus euskarazko (eta latinezko) eskerako gabon kanta tradizionala da, Otsagabian Gabon egunean kantatzen dena. Tradizioa zen etxez etxe ibiltzea abesti hau kantatzen, eta etxeko jaun-andreei dohaintzak eskatzea.
Hona Ekaitz Santaziliak dokumentatutako 1869ko bertsioa:

## Berrus, 1869ko bertsio bat

| « | 1. Cristo sorchen duzu gaur Alegraguiten gucioc gaur Cristo sorcen duzu gaur Danza guiten gucioc gaur. 2. Nativitate gavean ollarrac cantatu zuenean Amac semea maitatric zauquien Bi beso sanduen artean. 3. Yrur arzayac juan ciren Beleneco portalera Ama vergina icusizuten Seme arequin bularrera. 4. José chatarran verocen Maria chiman edacen Orducho artan ari menciren Seme on vaten trojacen Eta Jesucristoren vesticen. 5. Bigarren visitara Yrur errguec eguinzuten Mirra incienso eta urrea Guciec ofrecituzuten. 6. Orienteco erregueac Yzarrac guiaturic Adoratuzuten Jesus Jangoico eta guizon eguinic. 7. Consideratu viardugü Vioz guciarequin Ceroza pasatu zuten Jesus vere amarequin. 8. Beleneco portalea Portale famatua Cristo baitago sorturic Gure Salvazalea Gure Salvazalea Eta munduan redentorea. 9. Nativitate gabean Cerua idiqui zuten Ese contaco esucandria Can sarvaledi Amen. 10. Cristo sinda mundura Gure rescatacera Disponiguiten gende onac Jesusen adoracera. | » |
| —Ochagavia oy dia 27 de Fevrero del año 1869 Juan José Toni. |||

## Erreferentziak

* 1 2 (Gaztelaniaz) Santazilia, Ekaitz. (2023-05-11). «Un Verrus del año 1869 en euskera salacenco» Cuadernos de Etnología y Etnografía Navarra (96): 121–147. doi:10.35462/CEEN96.6. ISSN 2530-5840. (Noiz kontsultatua: 2023-05-11).
* ↑ (Gaztelaniaz) Santazilia, Ekaitz, (2023). "Un Verrus del año 1869 en euskera salacenco". Cuadernos De Etnología Y Etnografía Navarra, (96), 121-147.

## Ikus, gainera

* Orhipean festa.

## Kanpo estekak

* Datuak: Q118289853
# Berry (Alabama)

Berry Alabamako herri bat da. Fayette konderrian kokatua dago. 2010ean 1.148 biztanle zituen, 41,2 kilometro koadrotan banatuta.

## Ikus, gainera

* Fayette konderria

## Kanpo estekak

* Datuak: Q65961
# Bargotako aztia

Joanes Bargotakoa edo Bargotako aztia baita ere Bargotako sorgina, kondairaren arabera XVI. mendean Nafarroako Bargota udalerrian bizi zen Joanes izenezko gizon bat zen, aztia zen ospea zuen.
Haren inguruko kontakizun eta pasarte ugari aipatu ohi dira: deabruarekin adiskidetasuna zuela, zeruan zehar laino baten gainean bere neskamearekin batera hegan egiten zuela eta Madrilgo zezen-plazaren gainean agertzen zela, une berean bi lekutan ikusi zutela, ekaitzak eragiten zituela, Iruñeko ostatu batean behin baino gehiagotan bere burua kendu eta berrezartzen zuela, akelarretara joaten zela...
Inguru haietan bere ekintza eta lapurretak egin ohi zituen Juan Lobo deituriko bidelapur baten laguna ere ba omen zen.
Dirudienez, familia dirudun batekoa omen zen. Lanbidez Bargotako apaiza zen ikasketadun gizona zen, baina sorginkeria eta magia beltzaren inguruko zaletasuna edo joera ere bazuen, hori dela eta, gai horiei buruzko liburu ugari irakurtzen zituen.

## Pedro Olearen filma

1990an Pedro Olea zinema zuzendariak gaiaren inguruko filma egin zuen: La leyenda del cura de Bargota (Bargotako apaizaren kondaira).

## Erreferentziak

* ↑ Javier Sierra eta Jesús Callejo: La España extraña. Bartzelona: Planeta, 1997, 2015an gaurkotuta.212-213 or.

## Kanpo estekak

* Joanes Bargotakoari buruzko dokumentala ikusgai. Cuarto Milenio telebista saioa. Cuatro katea. (Gaztelaniaz)
* Joseba Aurkenerena: Johanes, Bargotako aztia.
* Datuak: Q12254779
# Bargstedt

Bargstedt Alemaniako udalerri hauetako bat izan daiteke:
* Bargstedt (Saxonia Beherea)
* Bargstedt (Schleswig-Holstein)
# Bargondiako atxa

Bargondiako atxa, Bizkaia probintzian topa dezakegun euskal mendia da. Cumbre de fácil acceso, jalonada por dos buzones.

## Kanpo estekak

Bargondiako atxa, http://www.euskal-herria.org/.
# Bargoed

Bargoed, galesez: Bargod, Galesko udalerri eta komunitate bat da, Caerphilly konderrian.

## Kanpo estekak

* Datuak: Q2664179
* Multimedia: Bargoed / Q2664179
# Bargrennan

Bargrennan, Eskoziako gaeleraz: Bàrr a' Ghrianain, herri bat da, Dumfries eta Galloway eremu administratiboan.

## Kanpo estekak

* Datuak: Q4860605
# Bargstedt (Saxonia Beherea)

Bargstedt Alemaniako udalerria da. Saxonia Beherea estatuan kokatuta dago, [[Stade barrutia|Stade]] barrutian. 2014an 2.020 biztanle zituen 26,45 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q504707
* Multimedia: Bargstedt (Lower Saxony) / Q504707
# Bargstall

Bargstall Alemaniako udalerria da. Schleswig-Holstein estatuan kokatuta dago, [[Rendsburg-Eckernförde (barrutia)|Rendsburg-Eckernförde]] barrutian. 2014an 133 biztanle zituen 4,62 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q384644
* Multimedia: Bargstall / Q384644
# Begoña Arrondo

Maria Begoña Arrondo Iruin (Hernani, 1963) gipuzkoar politikari ohia da. 1993an ETA laguntzeagatik atxilotua, 1994ko hauteskundeetan legebiltzarkide hautatu zuten.

## Biografia

Hernanin jaioa, Egin egunkariaren argazki artxiboan lan egin zuen. 1993an atxilotu zuten ETAren Donostia Komandoaren laguntza ematen zuelakoan. Atxiloketan torturatua izan zela salatu zuen. Kartzelan zegoela, epaiketaren zain, Herri Batasunak Gipuzkoako zerrendan jarri zuen, bosgarren lekuan, gainontzeko herrialdeetan beste preso batzuekin egin zuen bezala. José Antonio Ardanzaren inbestidura saioan HBren bozeramale izendatu zuten.
1995an kondenatu zuten eta, ondorioz, legebiltzarkide izateari utzi zion. Bere lekua Arnaldo Otegik hartu zuen, lehen aldiz parlamentario izan zena.
Gaur egun Gara egunkarian egiten du lan. Karlos Apestegia presoaren bikotea da.

## Erreferentziak

* ↑ (Gaztelaniaz) Zabalza, Ricardo. (1993). Secuestrados!: 117 días en la encrucijada vasca. Txalaparta ISBN 978-84-8136-905-2. (Noiz kontsultatua: 2021-04-20).
* ↑ «https://twitter.com/ehbilduhernani/status/1126134950670012418/photo/1» Twitter (Noiz kontsultatua: 2021-04-20).
* ↑ (Gaztelaniaz) «Fundiendo muros, 5 entre 85.000» GARA 2019-01-12 (Noiz kontsultatua: 2021-04-20).

## Kanpo estekak

* Datuak: Q5724878
# Begoña Bilbao

Begoña Bilbao izan daiteke:
* Begoña Bilbao Alboniga (1932-2005) idazle eta musikagilea.
* Begoña Bilbao Lejarzegi antzerki zuzendaria.